
REFERAT DE APROBARE A PROIECTULUI DE HOTĂRÂRE
[bookmark: _Hlk117171216][bookmark: _Hlk117509180][bookmark: _Hlk117512037] privind trecerea imobilului înscris în CF 450103-C2 aflat în domeniul public al Municipiului Timișoara și administrarea Spitalului Clinic nr. 4 ”Victor Babeș” -Timișoara din domeniul public în domeniul privat al Municipiului Timișoara, în vederea scoaterii din funcțiune, casării și demolării



     1.Descrierea situaţiei actuale 
       	Construcția care face obiectul solicitării de trecere din  domeniul public al Municipiului Timișoara în domeniul privat  al Municipiului Timișoara, este situată pe terenul în suprafață de 31.679 mp din str. Gheorghe Adam  nr.13, este de natura domeniului public și  este înregistrată în evidența contabilă a mijloacelor fixe a Municipiului Timisoara- domeniul public, având numărul de inventar 18574 cu valoarea 11.644,34 lei.
      	Această construcție reprezintă clădire sală recuperare – centru antifumat. Construcția este intabulată în CF nr. 450103 Timișoara conform Certificatului existență a construcțiilor nr. 566/15.09.2015 iar la foia de  descriere  a imobilului  fiind centru antifumat în regim de înălțime P, suprafață construită la sol de 103 mp. Inițial aceasta apărea în geometria terenului, ca și construcție fără acte.   Construcțiile  nu sunt intabulate  în  Cartea Funciară nr. 451927 Timișoara la foia de  descriere  a imobilului  dar sunt evidențiate  în  geometria  terenului, ca și  construcții  fără acte. 
      	La momentul de față construcția se află într-o stare precară, aceasta fiind într-o stare  avansată de degradare prezentând un real pericol.
[bookmark: _Hlk117237468]	Spitalul Clinic de Boli Infecțioase și Pneumoftiziologie Dr. Victor Babeș a solicitat prin adresa nr.3481/2022 emiterea unei hotărâri pentru aprobarea scoaterii din funcțiune, casării și demolării, necesară la emiterea autorizației proiectului „ Desființare corp C2 construire corp P.E.T. -C. T”.
Construcția nu figurează pe Lista Monumentelor Istorice și nu se află în raza de protecție a unor imobile înscrise în această listă. 
  2.  Concluzii
   	Având în vedere  cele expuse  mai sus considerăm necesară şi oportună iniţierea unui proiect de hotărâre privind trecerea imobilului înscris în CF 450103-C2 aflat în domeniul public al Municipiului Timișoara și administrarea Spitalului Clinic nr. 4 ”Victor Babeș” -Timișoara din domeniul public în domeniul privat al Municipiului Timișoara, în vederea scoaterii din funcțiune, casării și demolării.


Primar,						         Director,	

